A Szekszárdi Garay János Gimnázium XV. alkalommal hirdeti meg

**„Az én Pannoniám”**

**Kárpát-medencei középiskolai vers- és prózamondó találkozóját**

**Időpontja:** 2023. március 13-án 10 órától

**Helyszín:** Szekszárd

**A jelentkezés feltételei:**

A találkozóra 9-13. évfolyamos középiskolás vers- és prózamondók jelentkezését várjuk (iskolánként max. 3 főt).

**Nevezni lehet** (három szöveget kérünk a versenyzőktől)**:**

- Egy **Tolna megyéhez kötődő író vagy költő** (pl. Illyés Gyula, Pákolitz István; Lázár Ervin, Garay János, Babits Mihály, Baka István, Csengey Dénes, Parti Nagy Lajos, Gacsályi József, Kis Pál István, a Pad folyóirat költői stb.) alkotásával.

- Egy a **Petőfi 200. évfordulóhoz kapcsolódó verssel vagy prózával**

- Egy a **magyar irodalom**ból választott verssel vagy prózával.

A választott művek előadásának időtartama nem haladhatja meg az 5-5 percet.

**Nevezési határidő: 2023. január 16.**

**A verseny háromfordulós.**

**Fordulók**:

* **Első forduló**: iskolai verseny

**2022. december végéig (**a nevezni szándékozó iskolák rendezik meg). A **legjobban szereplő 3 diákot nevezhetik** a Kárpát-medencei verseny **2. fordulójába** (a jelentkezési lappal egyidejűleg be kell küldeni egy videofelvételt a nevezett versmondókról, melyen a három választott mű közül az egyiket mondja el a diák). A felvételt egy tetszőleges Gmail fiók Drive felületére kell feltölteni és a „Megosztás” funkcióval elküldeni az balomarianna@garayj.edu.hu e-mail címre.

**Jelentkezési határidő: 2023. január 16.**

* **Második forduló**: elődöntő (versvideó)

A versenyzők előadásáról készített **videofelvétel**, melynek **beküldési határideje:** **2023. január 16**. A beküldött felvételek alapján a bírálóbizottság kiválasztja a döntő résztvevőit, erről e-mailben értesíti az oktatási intézményeket **2023. február 13-ig**.

* **Harmadik forduló**: döntő

**2023. márc. 13-án** a döntőbe jutott diákok ismét **két forduló**ban méretnek meg, az első fordulóban a még be nem mutatott két szövegből az általuk választottat mondják el, a következő fordulóban pedig a zsűri dönti el, hogy kiktől kívánja meghallgatni a harmadikként megadott verset vagy prózát.

**Díjazás:**

A döntőben részt vevők mindannyian ajándékkönyveket és emléklapokat kapnak.

A legjobb előadókat a zsűri arany, ezüst és bronz fokozattal minősíti.

Ezenkívül kiosztásra kerül egy Fődíj, egy Nívódíj, egy Tálentumdíj, egy Reménységdíj, valamint egy Közönségdíj is.

A felkészítők szintén oklevélben és könyvajándékban részesülnek.

**Továbbjutási lehetőség:**

A díjazottak 2023-ban A Versünnep Alapítvány által szervezett nemzetközi seregszemlén vehetnek részt a Pesti Vigadó Sinkovits Imre Kamara színpadán, ahol jutalmakban részesülnek, valamint a zsűri döntése alapján szakmai továbbképző táborba várják őket.

**Nevezni** a kitöltött jelentkezési lap, az adatkezelési nyilatkozat és a videofelvétel (google drive-ban) elküldésével lehet a balomarianna@garayj.edu.hu címen.

Érdeklődni a +36/74-999-549-es telefonon vagy a balomarianna@garayj.edu.hu címen lehet.

**Nevezési lap**

**„Az én Pannoniám”**

*(Mészöly Miklós)*

Kárpát-medencei középiskolai vers- és prózamondó találkozóra

A jelentkező neve: ……………………………………………………………………………....

Pontos címe, irányítószámmal (megye is), e-mail címe és telefonszáma: ………………………

…………………………………………………………………………………………………...

A küldő intézmény pontos megnevezése, címe, működő elektronikus levélcíme, telefonszáma: …………………………………………………………………………………………………...

………………………………………………………………………………………….………..

A felkészítő neve, címe, működő elektronikus levélcíme, telefonszáma: …………………………………………………...........................................................................

…………………………………………………………………………………………………...

A kísérő neve, címe, működő elektronikus levélcíme, telefonszáma (amennyiben nem ő a felkészítő): …………………………………………………………………………………………………...

…………………………………………………………………………………………………...

A választott művek szerzője, címe:

1. …………………………………………………………………………………………...

2. …………………………………………………………………………………………...

3. …………………………………………………………………………………………...

A videofelvétel elérhetősége:……………………………………………………………………

**Keltezés:**

 P.H. ……………………………..

Intézményvezető

**Hozzájáruló nyilatkozat** - személyes adatok kezeléséhez, továbbá képmás-, és hangfelvétel készítéséhez és felhasználásához

**XV. „Az én Pannoniám” középiskolások Kárpát-medencei vers- és prózamondó versenye 2023.**

Az Európai Parlament és a Tanács (EU) 2016/679 rendelete (a továbbiakban: GDPR) 6. cikk (1) bekezdés a) pontja és a Polgári Törvénykönyvről szóló 2013. évi V. törvény 2:48. §-a alapján

ezúton hozzájárulok és engedélyezem, hogy a Szekszárdi Garay János Gimnázium (székhely: 7100 Szekszárd, Szent István tér 7-9. képviseli: Heilmann Józsefné intézményvezető, elérhetősége: heilmannjozsefne@garayj.edu.hu) …………………………………………… nevű kiskorú gyermekem személyes adatkörét kezelje az Adatkezelési tájékoztatóban foglaltak szerint. Ezzel egyidejűleg tudomásul veszem, hogy hozzájárulásomat bármikor visszavonhatom. A hozzájárulás visszavonása nem érinti a hozzájáruláson alapuló, visszavonás előtti adatkezelés jogszerűségét.

Továbbá hozzájárulok és engedélyezem, hogy kiskorú gyermekemnek/személyemnek az eredményhirdető és díjkiosztó ünnepségre történő meghívása esetén, nevezett kiskorú gyermekemről/személyemről, kép- és hangfelvételek (fénykép, videó) készüljenek, és azokat az eseményen megjelent médiumok képviselői az eseményről való tájékoztatás érdekében illusztrációként felhasználják.

Hozzájárulok, hogy kiskorú gyermekem neve/nevem az eseményről szóló sajtóközleményben megjelenjen.

Tudomásul veszem, hogy a személyes adatok kezelésével kapcsolatos jogaimat (adatokhoz való hozzáférés, adatok helyesbítése, törlése, tiltakozás az adatok kezelése ellen) a GDPR 15.-21. cikke (Infotv.14-21. §), a jogorvoslatra vonatkozó szabályokat (adatvédelmi hatósághoz, bírósághoz fordulás joga jogsérelem esetén) a GDPR 77. és 79. cikk (Infotv.22-23. §) tartalmazza.

A versenykiírás előírásait elfogadom, a versenybizottság szakmai döntéseit tudomásul veszem.

Kijelentem, hogy az Adatkezelési tájékoztatóban foglaltakat megismertem és elfogadom.

Kelt:

 …………………………………………………

 törvényes képviselő vagy 16. életévét betöltött kiskorú

aláírása